આ ડિરેક્ટર આ ફિલ્મ માટે ભલે ઇન્ડિયામાં શૂટિંગ ન કરી શક્યા હોય, પરંતુ તેમણે જણાવ્યું હતું કે, તેઓ બીજા એક પ્રોજેક્ટ માટે ઇન્ડિયામાં જરૂર શૂટ કરશે. ક્રિસ્ટોફર મેકક્યુરીએ કહ્યું હતું કે, ‘મેં ઇન્ડિયામાં જુદાં-જુદાં સ્થળો વિશે ખૂબ સર્ચ કર્યું છે અને મને ઇન્ડિયા જઈને ફિલ્મ માટે શૂટિંગ કરવું ગમશે. તેમણે વધુ કહ્યું હતું કે, ‘અમે પેરિસમાં શૂટ કરવા માગતા હતા અને અમે જાણતા હતા કે, અમે લંડનમાં બેઝ્ડ છીએ. એટલે ત્યાં કંઇક થવું જોઈએ. અને અમે હેલિકોપ્ટર ચેઝ સીક્વન્સ ઇચ્છતા હતા. એકમાત્ર દેશ કે જે અમને એમ કરવા દે તો એ ન્યૂઝીલેન્ડ હતું. અમે એવી કોઈ જગ્યા ઇચ્છતા હતા કે જે ન્યૂઝીલેન્ડ કરતાં વધારે પોલિટિકલી કોમ્પ્લેક્સ હોય. ન્યૂઝીલેન્ડમાં કંઇક પોલિટિકલી ડેન્જરસ બને એવી કલ્પના ન થઈ શકે અને અમે એવી જગ્યાઓ શોધતા હતા કે જેની અને ન્યૂઝીલેન્ડ વચ્ચે સમાનતા હોય. એટલા માટે જ અમે કાશ્મીરની પસંદગી કરી હતી.